Η 20ή Δεκεμβρίου είναι η χειρότερη ημέρα
για τους ταξιδιώτες στο Διεθνές Αεροδρόμιο Κένεντι.
Πάνω από 193.000 επιβάτες φτάνουν και αναχωρούν αυτήν την ημέρα.
Το τσεκ ιν καθυστερεί περίπου 23 λεπτά
και ο έλεγχος ασφάλειας έως και 117 λεπτά.
Μα μεταξύ τόσων επιβατών που ταλαιπωρούνται σήμερα...
Με συγχωρείτε.
...μία είναι η ιστορία που μας ενδιαφέρει.
Γιατί σήμερα αυτή η επιβάτιδα έχει αργήσει πολύ.
Με συγχωρείτε.
Συγγνώμη!
Η Χάντλεϊ Σάλιβαν θα χάσει για 4 λεπτά την πτήση της για το Λονδίνο.
Περιμένετε! Σας παρακαλώ, ήρθα.
Συγγνώμη, δεσποινίς. Δεν προλάβατε.
Στην πτήση ΤΑ-5120 έχουν επιβιβαστεί 367 ψυχές.
Έχουν 412 βαλίτσες, 344 τσάντες και σακίδια,
4 ζώα συναισθηματικής υποστήριξης και 62 μαξιλαράκια.
Όλοι αυτοί οι επιβάτες θα ταξιδέψουν για 6 ώρες και 47 λεπτά
χωρίς τη Χάντλεϊ.
Κάποιοι θα θεωρούσαν ατυχία το να χάσεις πτήση για 4 λεπτά.
Ή μπορεί να πιστεύετε ότι τίποτα δεν είναι τυχαίο.
Για τη Χάντλεϊ αυτά τα 4 λεπτά δεν θα είναι ατυχία.
Γιατί σε λίγο ένα κορίτσι και ένα αγόρι θα συναντηθούν
και όλα θα αλλάξουν.
ΟΝΕΙΡΟ ΘΕΡΙΝΗΣ ΝΥΚΤΟΣ
Αλλά για να μην παρεξηγηθώ,
αυτή δεν είναι μια ιστορία αγάπης.
Είναι μια ιστορία για τη μοίρα.
Ή για τη στατιστική.
Αναλόγως με ποιον συζητάς.
Η ΑΠΙΘΑΝΗ ΠΙΘΑΝΟΤΗΤΑ ΤΟΥ ΕΡΩΤΑ ΜΕ ΤΗΝ ΠΡΩΤΗ ΜΑΤΙΑ
Το κορίτσι είναι η Χάντλεϊ Έλα Σάλιβαν.
Είκοσι ετών. Ύψος: 165 εκατοστά.
Καθυστερεί στο 21% των περιπτώσεων.
21% είναι κι η μέση ένδειξη της μπαταρίας του κινητού της.
Φοβάται τρία πράγματα. Τη μαγιονέζα,
τους στενούς χώρους
και τους οδοντίατρους.
Υπήρχε κάτι, όμως, που δεν φοβόταν ως τότε.
Για ένα εξάμηνο.
Μπαμπά, θα διδάξεις ποίηση στην πατρίδα του Σαίξπηρ.
Δεν έχεις πάθει πλάκα;
Εννοείται πως έχω πάθει.
Τέλεια, πάντα ήθελα να σπουδάσω στο εξωτερικό!
Άκου, γλυκιά μου,
εσύ κι εγώ θα μείνουμε εδώ.
Γιατί;
Δεν ήταν έτοιμη να το παραδεχτεί, αλλά μεταξύ των φόβων της,
το διαζύγιο μόλις έγινε πολύ τρομακτικότερο από τη μαγιονέζα.
Μπορώ να σας κλείσω με την επόμενη πτήση.
Έχω μόνο δύο εισιτήρια στην πρώτη θέση.
Πότε φεύγει;
Σε μιάμιση ώρα. Φτάνει στο Λονδίνο στις 9:55 π.μ.
-Παντρεύεται ο μπαμπάς μου στις 12 μ.μ. -Σκεφτείτε το.
Δώστε μου ένα λεπτάκι.
Θα κάνω μόνο... Συγγνώμη, ένα λεπτάκι.
Να πάρω λίγο...
Έλα, γλυκιά μου. Τι έγινε;
-Έχασα την πτήση μου. -Τι;
Μπορώ να πάρω την επόμενη.
Έχει μόνο στην πρώτη θέση και φτάνει 10.
Αύριο;
Όχι, απόψε. Θα ταξιδέψω με κομήτη.
Χάντλεϊ...
Συγγνώμη.
Εντάξει, αγόρασε το εισιτήριο και θα σου δώσω τα λεφτά.
-Όχι, θα το πληρώσω εγώ. -Μη λες χαζά.
-Δεν έχεις τόσα λεφτά. -Καλά. Ευχαριστώ.
Πρέπει να κλείσω.
Εντάξει.
Στείλε μου μήνυμα μόλις προσγειωθείς.
Ναι, εντάξει.
-Γεια. -Γεια.
Εντάξει, ένα εισιτήριο πρώτης θέσης για Λονδίνο, παρακαλώ.
Ευχαριστώ.
Συγγνώμη.
Δεν λειτουργεί. Γι' αυτό είναι ελεύθερο.
Αναμενόμενο.
Τι;
Άσ' το, τίποτα. Ευχαριστώ.
Ανακοίνωση επιβίβασης για την πτήση ΑΙ3670...
Θες τον δικό μου;
Αυτό, όπως ίσως μαντέψατε, είναι το αγόρι. Ο Όλιβερ Μάρτιν Τζόουνς.
Είκοσι δύο ετών. Ύψος: 1,80.
Στην ώρα του στο 94% των περιπτώσεων.
94% είναι κι η μέση ένδειξη μπαταρίας του κινητού του.
Κι αυτός φοβάται τρία πράγματα από μικρός,
τα μικρόβια, το σκοτάδι
και τις εκπλήξεις.
Ιδού ο πάπυρος...
Ο πάπυρος;
...όπου έχει καταγραφεί
το όνομα κάθε ανδρός που θεωρείται ικανός
σε ολόκληρο το...
Προς το παρόν, δεν έχει εξαπλωθεί.
Η θεραπεία μπορεί να είναι πολύ αποτελεσματική.
Αυτά δεν προβλέπονται εύκολα.
Τότε ο Όλιβερ αποφάσισε να μην εκπλαγεί έτσι ποτέ ξανά.
Όλη η ζωή μας μετριέται με μαζικά δεδομένα,
σχέσεις, αγοραστικές συνήθειες, μέχρι και τα βήματά μας.
Αυτό σημαίνει ότι κάποια μέρα τα πάντα στη ζωή μας θα προβλέπονται.
Πάντα θα υπάρχουν πράγματα που μας εκπλήσσουν.
Όχι αν έχουμε αρκετά δεδομένα.
Όταν φοβάσαι τις εκπλήξεις,
ίσως προτιμάς να μην αφήνεις τίποτα στην τύχη.
Θες τον δικό μου;
Μέχρι να γνωρίσεις μια Αμερικανίδα με εξαντλημένη μπαταρία κινητού.
Συγγνώμη, δεν μοιράζομαι ηλεκτρονικά πριν το τρίτο ραντεβού.
Εντάξει. Όχι, μάλλον είναι πολύ προσωπικό.
Τελείωσα, αν θες να τον χρησιμοποιήσεις.
Ευχαριστώ. Εγώ...
-Όλο μένω από μπαταρία. -Μάλλον χρειάζεται αλλαγή.
Αντέχουν για περιορισμένους κύκλους φόρτισης.
Τεχνολογομάτσο είσαι; Κάτι τέτοιο;
Μαθηματικός σπασίκλας.
Σπουδάζω στατιστική στο Γέιλ.
Διακριτική νύξη κύρους.
Είμαι Βρετανός, μου βγαίνει.
Όλιβερ, παρεμπιπτόντως.
Όπως τον Τουίστ.
Και λένε ότι οι Αμερικανοί είναι ακαλλιέργητοι.
Αυτό είναι σίγουρο.
Απλώς είμαι θαυμάστρια του Ντίκενς.
-Με λένε Χάντλεϊ. -Χαίρω πολύ.
Παρομοίως.
Τι σπουδάζεις, θαυμάστρια του Ντίκενς;
-Αγγλική λογοτεχνία; -Δεν έχω αποφασίσει ακόμη.
Δεν ξύπνησα μια μέρα σκεπτόμενη "Το βρήκα, θα γίνω φοροδικηγόρος".
Συμβαίνει σε κανέναν αυτό;
Στους φοροδικηγόρους μάλλον.
Πού πηγαίνεις;
Στο Λονδίνο. Εσύ;
Κι εγώ. Βασικά,
αυτήν τη στιγμή θα πετούσα,
αλλά έχασα την πτήση μου για 4 λεπτά.
Θα έλεγα ότι ήταν μοιραίο, αλλά μάλλον επέλεξες να αργήσεις 4 λεπτά.
Ετοιμαζόμουν να πάω να φάω.
Θες να έρθεις;
Είναι σαν φάση τρίτου ραντεβού για σένα;
Όχι, ψήνομαι για φαγητό.
Συνήθως η μονίμως αργοπορημένη Χάντλεϊ με το αφόρτιστο κινητό
έμπαινε σε μπελάδες.
Σήμερα αυτό την οδήγησε στον Όλιβερ.
Πηγαίνεις σπίτι για τις γιορτές;
Υποθέτω είσαι από το Λονδίνο.
Θα προτιμούσα να μην πάω για να μη μείνω πίσω στην έρευνά μου.
Τι ερευνάς;
Πόσοι Αμερικανοί χάνουν πτήσεις.
Ξεκαρδίστηκα. Πολύ αστείο.
Μπλιαξ, αηδία.
Έχω απολυμαντικά μαντηλάκια.
Για το βρόμικο, καταδικασμένο κινητό σου.
Σ' ευχαριστώ.
Ανέκαθεν μισούσα τα αεροδρόμια.
Αλήθεια;
Εγώ τα λατρεύω.
Γιατί;
Δεν είσαι ούτε εδώ ούτε εκεί. Είσαι απλώς...
στην ουδέτερη ζώνη.
Όχι, ακούγεται υπέροχο.
Σαν το καθαρτήριο.
Δεν τρως υδατάνθρακες;
Όχι, τη μαγιονέζα σιχαίνομαι.
-Αλήθεια; -Ναι.
-Αηδιαστική σάλτσα... -Κι εγώ τη σιχαίνομαι.
Είναι νούμερο δύο στη λίστα των τριών μεγαλύτερων φόβων μου.
-Κι οι άλλοι; -Οδοντίατροι και στενοί χώροι.
-Το έχεις σκεφτεί πολύ. -Μπα, όχι.
Αν σε ρωτήσω τι φοβάσαι, ξέρεις. Δεν θα χρειαστεί να το σκεφτείς.
Κι αν είμαι ατρόμητος;
Δεν είσαι. Τρως αλλαντικά με πιρούνι και μαχαίρι.
-Συγγνώμη, πρέπει να απαντήσω. -Ναι. Πήγαινε.
-Στις 11:00 δεν φτάνεις αύριο; -Όχι, στις 10:00. Αφού σου έστειλα μέιλ.
Σοβαρά;
Δεν έχει καλό Wi-Fi το γυμναστήριο.
Ένα πράγμα έχεις να κάνεις. Έλα 10:00 να με πάρεις.
Μην ανησυχείς, θα έρθω. Σου ετοίμασα και μια μικρή έκπληξη.
Προετοιμάσου.
Δεν μου αρέσουν οι εκπλήξεις.
Αυτή είναι καλή.
Δεν θα τσατιστείς, γιατί σε προειδοποίησα.
Τι λογική είναι αυτή; Όχι, Λούθερ. Δεν θέλω έκπληξη.
Πάντα λες ότι είναι καλές και δεν είναι ποτέ.
Κάνει διακοπές το Wi-Fi. Δεν σε ακούω.
Λουθ. Λούθερ!
-Συγγνώμη γι' αυτό. -Δεν πειράζει.
Αν η κλειστοφοβία είναι από τους μεγαλύτερους φόβους σου,
γιατί θες να ταξιδέψεις με μια επτάωρη πτήση;
Πολύ καλή ερώτηση.
Πάω για έναν γάμο.
-Κι εσύ; -Ναι, βασικά...
αυτές είναι οι πιτζάμες μου.
Χαλαρώνω με κολλαριστά κοστούμια.
Ναι, σε καταλαβαίνω.
Οι ζάρες είναι αγχωτικές.
...προς Χίθροου του Λονδίνου...
Την πτήση μας ανακοίνωσε;
Από τώρα;
Ωχ, δεν με παίρνει να χάσω κι άλλη.
-Το σακίδιό μου. -Το φέρνω.
Σε ευχαριστώ.
Να 'σαι καλά.
Περιμένετε!
Τέλεια.
Εντάξει, προλάβαμε.
Ευχαριστώ.
Τρέχεις πολύ γρήγορα.
Εδώ κάθομαι εγώ.
Εντυπωσιάστηκα.
Εγώ πίσω, οπότε...
Γεια σας, ψάχνετε τη θέση σας;
-Εδώ είναι. Ευχαριστώ. -Εντάξει.
-Με συγχωρείτε. -Φυσικά.
Ευχαριστώ.
-Να σου την ανεβάσω. -Ευχαριστώ.
Συγγνώμη.
Πόσο αγύμναστος.
Συγγνώμη, ένα λεπτό.
Χάρηκα για τη γνωριμία, Χάντλεϊ.
Ναι.
-Καλή τύχη. -Και σ' εσένα.
"Καλή τύχη";
Τι ζώον είμαι.
-Καλησπέρα. -Γεια σου, φίλε.
Με συγχωρείτε, δεσποινίς;
Μάλιστα, κύριε;
Η ζώνη είναι χαλασμένη.
Μου επιτρέπετε;
Όχι.
Καθίστε.
Ωχ, έχετε δίκιο.
Τι;
Δεν μπορείτε να πετάξετε έτσι.
-Δεν μπορώ να χάσω την πτήση. -Είναι θέμα ασφάλειας.
Υπάρχει άλλη θέση; Προσδένομαι και στον χώρο αποσκευών.
Περίμενε, ίσως σε μετακινήσουμε.
Ευχαριστώ.
Γεια σου, μαμά. Έχασα την πτήση μου.
Αλλά πήρα την επόμενη, όλα καλά.
Θα σε πάρω όταν προσγειωθώ. Εντάξει; Σ' αγαπώ. Αντίο.
-Ευχαριστώ πάρα πολύ. -Χαρά μου.
Δεν μετακινούμε επιβάτες εδώ από τις οικονομικές θέσεις,
αλλά σήμερα είναι η τυχερή σου μέρα.
Χάντλεϊ.
Όλιβερ.
-Τι... -Είχα χαλασμένη ζώνη και άλλαξα θέση.
Συγγνώμη.
Γνωρίζεστε;
-Ναι... -Περίπου...
Άρα, είναι πραγματικά η τυχερή σου μέρα.
Ποιος θα το περίμενε;
Δεν θα έπρεπε να το περιμένεις, κύριε Προγνωστική Ανάλυση;
Εντάξει. Καλό.
Συγχαρητήρια.
Πάντα δίνουν πιτζάμες;
Ούτε εγώ έχω ξαναπετάξει πρώτη θέση.
Μου επιτρέπεις να...
-Ευχαριστώ. -Να σε σκουπίσω.
Δεν το εννοούσα έτσι.
Το 29% των αεροπλάνων δεν καθαρίζονται επιμελώς.
Από το μυαλό μου το έβγαλα.
Στις επόμενες έξι ώρες και 47 λεπτά,
η Χάντλεϊ Σάλιβαν και ο Όλιβερ Τζόουνς θα ερωτευτούν.
Αλλά 18 λεπτά μετά την προσγείωση,
θα χαθούν ανάμεσα στο πλήθος και δεν θα ξαναϊδωθούν ποτέ.
Δηλαδή, εκτός κι αν ανταλλάξουν ονόματα,
τηλέφωνα ή μέιλ,
Instagram, LinkedIn, Twitter, Facebook.
Υπάρχουν πολλές επιλογές.
Τέλεια.
ΟΔΗΓΙΕΣ ΑΣΦΑΛΕΙΑΣ
Σε περίπτωση επείγουσας προσθαλάσσωσης,
το σωσίβιο βρίσκεται κάτω από το κάθισμά σας
και θα φουσκώσει αυτόματα.
Έχει σφυρίχτρα για να σας εντοπίσουν
και φωτάκι για να σας δουν στο σκοτάδι.
-Τι; -Πρώτη φορά βλέπω κάποιον να τα διαβάζει.
Τότε, είσαι τυχερός που κάθεσαι δίπλα μου.
-Γενικά εννοείς; -Και σε περίπτωση έκτακτης ανάγκης.
Σωστά, γιατί αν πέσουμε στον ωκεανό,
θα με κουβαλήσεις εσύ που έχεις ενάμισι μέτρο μπόι
και θα με βγάλεις έξω.
Η πιθανότητα να πέσει το αεροπλάνο είναι μία στα 5,5 εκατομμύρια.
Πιο πιθανό να πεθάνεις στο αμάξι γυρίζοντας...
Ας μη μιλάμε για θάνατο.
-Συγγνώμη. -Δεν πειράζει.
Πλήρωμα, ετοιμαστείτε για απογείωση.
Είσαι καλά;
Ποιο είναι το αγαπημένο σου χρώμα;
Φαγητό;
Ζώο;
Σοβαρά;
Έλα.
Κίτρινο, μεξικάνικο, σκυλιά. Εσένα;
Μπλε, κάρι και πουλιά.
Πουλιά; Μπλιαξ.
Τι εννοείς; Συμβολίζουν την ελευθερία.
Χέζουν παντού.
-Σαν τα σκυλιά. -Τα σκυλιά δεν σε ανατριχιάζουν.
Ποιος είναι ο αγαπημένος σου αριθμός;
Το δύο. Εσένα;
Το i.
Είναι η φανταστική μονάδα. Η τετραγωνική ρίζα του μείον ένα.
-Ναι, ξέρω. -Είσαι μεγάλο σπασικλάκι.
Ίσως. Αλλά νομίζω ότι έπιασε.
Ποιο; Ότι σε συμπάθησα;
Όχι. Ότι σε έκανα να ξεχαστείς.
Αλλά χαίρομαι που με συμπάθησες.
Η ένδειξη των ζωνών ασφαλείας απενεργοποιήθηκε.
Μπορείτε να μετακινηθείτε ελεύθερα.
Σε λίγα λεπτά οι αεροσυνοδοί θα σας προσφέρουν...
Σε ευχαριστώ.
Δεν κάνει τίποτα.
Να σας βοηθήσω.
-Ευχαριστώ, νεαρέ. -Τίποτα.
-Καλό παιδί βρήκες. -Ευχαριστώ.
Πώς γνωριστήκατε;
-Βασικά... -Συμπτωματικά, σε ένα αεροδρόμιο.
Αλήθεια;
Ναι, δεν είχε μπαταρία το κινητό της
κι εγώ της πρόσφερα ιπποτικά τον φορτιστή μου.
Πιάσαμε την κουβέντα, το ένα έφερε το άλλο και...
Κι έκτοτε φορτίζει όλες τις μπαταρίες μου.
Ωραία, μπράβο σας.
-Λοιπόν, καλή πτήση να έχετε. -Κι εσείς.
Για πες για τον γάμο.
Ναι.
Ναι...
Είναι ο δεύτερος γάμος του μπαμπά μου με μια γυναίκα που δεν έχω γνωρίσει ποτέ.
Έτσι που λες.
-Πας στον γάμο του μπαμπά σου. -Ναι.
Και δεν ξέρεις τη νύφη.
-Όχι. -Πώς κι έτσι;
Λοιπόν. Όλα άρχισαν
όταν μετακόμισε στην Οξφόρδη για να διδάξει ποίηση.
Υποσχέθηκε ότι θα ήταν μόνο για ένα εξάμηνο,
αλλά μετά ζήτησε διαζύγιο από τη μαμά μου,
ερωτεύτηκε μια γυναίκα που τη λένε Σάρλοτ
και της έκανε πρόταση γάμου.
Έχει να με δει πάνω από έναν χρόνο και με ανάγκασε
να πετάξω πάνω από τον ωκεανό με ένα κονσερβοκούτι
για να σταθώ δίπλα του με φόρεμα στο χρώμα της μελανιάς.
Χάλια.
Ναι.
Αν σε παρηγορεί καθόλου αυτό, το 50% των γάμων καταλήγει σε διαζύγιο.
Άρα, το 50% όχι.
Ναι, απλώς λέω ότι ήταν πάρα πολύ πιθανό να συμβεί αυτό.
Το λες για να νιώσω καλύτερα;
-Δεν νιώθεις; -Όχι.
Είναι απλώς απαίσιο.
Ξέρεις ποιο είναι το χειρότερο;
Αύριο μπροστά σε όλο τον κόσμο
θα επαναλάβει τις ίδιες υποσχέσεις που μόλις αθέτησε.
Μπορείς να ερωτευτείς ξανά.
Μα αν είναι κάτι αληθινό, γιατί κοπιάζεις να το αποδείξεις;
Γιατί πρέπει να κάνεις ένα τεράστιο πάρτι και να το τρίψεις στα μούτρα του κόσμου;
Η αληθινή αγάπη δεν έχει να κάνει με αυτό.
Έχει να κάνει με το να βρεις κάποιον
που θα κρατά το χέρι σου στα ζόρια της ζωής.
Αυτό είναι όλο;
Ούτε τελετές ούτε γάμοι, μόνο κάποιος να κρατά το χέρι σου στη ζωή;
Ουσιαστικά, ναι.
Νομίζω ότι εμένα μ' αρέσει που οι γάμοι είμαι μια υπόσχεση.
Δεν τηρούν όλοι τις υποσχέσεις τους.
Τέλος πάντων, αυτός είναι ο γάμος μου.
Ο δικός σου; Ελπίζω να είναι δραματικός,
π.χ. η μητριά σου να παντρεύεται τον θείο σου.
Τι θα πάρετε;
Το πεντανόστιμο κοτόπουλο με λαχανικά
ή το πολύ στεγνό ψάρι;
Κοτόπουλο, παρακαλώ.
Εγώ θα πάρω το ψάρι...
Κοτόπουλο.
Εξαιρετική επιλογή, κυρία.
Το δεύτερο ραντεβού μετά δείπνου μας.
Τα πράγματα κινούνται γρήγορα.
ΤΟΥΑΛΕΤΑ ΚΑΤΕΙΛΗΜΜΕΝΗ
Ο ΚΟΙΝΟΣ ΜΑΣ ΦΙΛΟΣ ΤΣΑΡΛΣ ΝΤΙΚΕΝΣ
Όλα καλά;
Ναι. Συγγνώμη, απλώς...
Θεέ μου.
-Τι... -Σέξι, το ξέρω.
-Τέλειο. -Το ξέρω.
Σένιος.
Το εννοούσες για τον Ντίκενς.
Βασικά, αυτό δεν το έχω διαβάσει.
-Κάποιος το διάβασε. -Ναι.
Μου το έδωσε ο μπαμπάς μου μετά το διαζύγιο.
Ήταν κάτι που κάναμε.
Μου έδινε βιβλία που λάτρευε και μετά τα λάτρευα κι εγώ.
Από τα καλύτερά του. Το έχω διαβάσει τουλάχιστον 12 φορές.
Ξέρεις, δεν σου προτείνω βιβλία τόσο συχνά πλέον.
Αλλά κάποια είναι πολύ σημαντικά για να χαθούν με όλα αυτά.
Ευχαριστώ.
Φύγαμε για τις πίστες;
Ο ΚΟΙΝΟΣ ΜΑΣ ΦΙΛΟΣ ΤΣΑΡΛΣ ΝΤΙΚΕΝΣ
Ναι, αλλά πρέπει να κατουρήσω πρώτα.
"Καλύτερα να 'χες κάτι καλό που έχασες
ή να μην το είχες ποτέ;"
Γι' αυτό το επιστρέφω.
Δίχως να το έχεις διαβάσει.
Δίχως να το διαβάσω.
Μάλιστα.
Θα με συνοδέψεις στον κινηματογράφο;
Για πρώτο ραντεβού με δείπνο και σαχλορομαντική κομεντί;
Μέσα για σαχλορομαντική κομεντί.
Αρκεί να έχει αίσιο τέλος.
Κατάλαβες.
-Καλά, δεν πειράζει. -Αίσιο, όχι σεξαίσιο. Με πρωταγωνιστές...
Μ' αρέσουν τα σεξαίσια τέλη.
ΤΕΛΟΣ
Άσε μας να έρθουμε μέχρι την πύλη.
-Μαμά, είμαι 21 χρονών. Όχι! -Έλα, άσε μας...
Εντάξει. Δούλεψε σκληρά, αλλά να διασκεδάζεις κιόλας.
Εντάξει.
-Και να τρως σωστά. -Το ίδιο κι εσύ.
Είμαι πολύ περήφανη για σένα.
Εντάξει. Άντε, πήγαινε.
Ζήσε τη ζωή σου.
Να έχεις μια σπουδαία περιπέτεια.
-Στο καλό! -Εις το επανιδείν!
Αντίο!
Γράφεις λόγο;
Ναι.
Κουμπάρος;
Ο καλύτερος. Έτσι λένε.
Ξεκουράστηκες λίγο;
Λιγάκι.
Το σκεφτόμουν και νομίζω ότι δεν πρέπει να το επιστρέψεις.
Το βιβλίο.
Γιατί;
Παραδοσιακά είχες πολύ καλή σχέση με τον μπαμπά σου.
Άρα, το πιθανότερο είναι πως κάποια στιγμή θα τον συγχωρέσεις.
Οπότε, ας το κάνεις τώρα.
Άντε πάλι με τα μαθηματικά.
Τη σπάει πολύ και στον αδερφό μου.
Έχεις αδέρφια;
Ναι, ένα. Τον λένε Λούθερ. Είναι δύο χρόνια μικρότερος.
Μένει στο Λονδίνο;
Ναι, με τους γονείς μας.
Αν και πριν λίγους μήνες αποφάσισε να αγοράσει
ένα κακάσχημο, πράσινο βανάκι Sprinter.
Ωραία είναι αυτά.
Αυτό λέει κι αυτός.
Έχετε καλή σχέση,
παραδοσιακά;
Κάνεις πολλές ερωτήσεις, έτσι;
Έχετε;
Η μαμά αρρώστησε όταν ήμασταν μικροί.
Οπότε, ναι. Όμως, είμαστε πολύ διαφορετικοί.
Δεν πειράζει. Το έχω συνηθίσει.
Είναι καλά τώρα η μαμά σου;
Ήταν σε ύφεση επί 14 χρόνια, αλλά υποτροπίασε.
Λυπάμαι.
Όχι, δεν...
Είσαι κάπως επικίνδυνη. Το ξέρεις;
Εγώ;
Ναι.
Είμαι υπερβολικά ειλικρινής μαζί σου.
Τέλος πάντων, πρέπει να πάω τουαλέτα
και μετά να κοιμηθώ λίγο.
Ναι. Κι εγώ.
Κυρίες και κύριοι, σας μιλάει ο κυβερνήτης.
Έχουμε ξεκινήσει την κάθοδο προς το Χίθροου
και θα προσγειωθούμε σε περίπου 15 λεπτά.
Σας ευχαριστούμε που επιλέξατε να ταξιδέψετε μαζί μας.
Ελπίζουμε να απολαύσετε τη διαμονή σας στο Λονδίνο.
Καλημέρα.
-Ήθελα να... -Νομίζω...
-Συγγνώμη, πες... -Όχι.
Πες εσύ.
Απλώς ήθελα να σε ρωτήσω εάν...
Πού θα γίνει αυτός ο γάμος;
Στο Σόρντιτς, νομίζω.
Σόρντιτς, μάλιστα. Πολύ κουλ. Πολύ χίπστερ.
Εσύ πού θα πας για τον δικό σου;
Στο Πέκαμ στη 1:00.
Στην εκκλησία όπου οι γονείς μου έπαιζαν ερασιτεχνικό θέατρο.
Τουλάχιστον εσύ έχεις ώρα ως τη 1:00. Το δικό μου αρχίζει 12:00.
Στις 12:00;
Η αντίδρασή σου δεν βοηθάει.
Προλαβαίνεις μάλλον.
Αν βιαστείς.
Και δεν μπλέξεις στο τελωνείο.
Πω, ρε φίλε.
Σωρείτες. Μακράν τα καλύτερα σύννεφα.
Το μόνο πράγμα που είναι ολόιδιο με το πώς το ζωγράφιζες μικρός.
Η οικογένειά σου δεν είναι γραμμικά ανθρωπάκια;
-Η δική μου είναι. -Αυτό θέλω να το δω.
Λυπάμαι, δεν θα γνωρίσεις το σόι πριν από το πέμπτο ραντεβού.
Ενώ κοιμήθηκες μαζί μου από το πρώτο;
Παραβιάζω τους κανόνες μου για σένα.
Κι εγώ.
Βρετανικά διαβατήρια αριστερά.
-Οι υπόλοιποι δεξιά. -Είσαι έτοιμη;
Βρετανικά διαβατήρια αριστερά. Οι υπόλοιποι δεξιά.
Κύριε, κυρία,
πρέπει να προχωρήσετε.
-Φέρε το κινητό σου. -Κύριε.
-Καθυστερείτε την ουρά. -Συγγνώμη, δύο δευτερόλεπτα.
-Αυτός είναι ο αριθμός μου. -Βρετανικά αριστερά. Οι υπόλοιποι δεξιά.
-Στείλε μου μήνυμα. -Τώρα, κύριε.
-Έγινε. -Ναι, πάω.
Θα σε δω αφού περάσουμε.
Περίμενε. Τι;
Θα σε δω αφού περάσουμε.
Εντάξει.
Οι ουρές δεν οδηγούν σε διαφορετικές χώρες.
Γαμώτο.
Ο επόμενος.
Ο επόμενος, παρακαλώ.
Ο επόμενος.
-Καλημέρα, κυρία. -Καλημέρα.
Γεια σας, συγγνώμη.
-Ορίστε. -Ο σκοπός του ταξιδιού;
Ένας γάμος.
Και για πόσο θα μείνετε;
Αυτό το σαββατοκύριακο.
Έχετε το όνομα ή το τηλέφωνό του;
Τι;
Του ατόμου που θα σας φιλοξενήσει.
Ναι.
Άντριου Σάλιβαν. Ο μπαμπάς μου.
Θα μείνουμε στο Σπιτς... Ξενοδοχείο Σπίταλφιλντ για τον γάμο.
-Εντάξει. -Επειδή παντρεύεται...
Καλά να περάσετε.
ΣΥΝΟΡΙΟΦΥΛΑΚΗ
Γεια σας.
Μπορώ να...
Ένα λεπτό.
Νομίζω πως πάω στο Σόρντιτς.
Σόρντιτς, εκκλησία Άγιος Λουκάς.
Μια συμβουλή.
Αν έχετε μόνο 2% πιθανότητα να ερωτευτείτε σε αεροδρόμιο
και το αγόρι σάς δώσει τον αριθμό του, το τηλέφωνό σας πρέπει να 'ναι φορτισμένο.
Όχι.
Και να έχετε μάθει το επίθετό του.
ΜΠΑΜΠΑΣ
Γεια, είμαι στο ταξί.
Πόσο μακριά είσαι;
Θα φτάσω σε μισή ώρα.
Εντάξει, οι φίλες της Σάρλοτ θα είναι σε αναμονή.
Για τι πράγμα;
Για σένα.
Ανυπομονώ να σε δω.
Η Χάντλεϊ έφτασε επτά λεπτά προτού αρχίσει ο γάμος του πατέρα της.
Οι 4 παράνυμφοι μόλις που προλάβαιναν να κάνουν τα μαγικά τους.
-Άργησε. -Μην ανησυχείς.
Μα είναι δυνατόν;
Αυτή είναι;
Είσαι η Χάντλεϊ;
-Γεια. -Γεια.
-Χάντλεϊ. -Δόξα τω Θεώ.
Γεια, είμαι η Μπέρτι.
Από εδώ η Βάιολετ, η Τζάσμιν και η Σάντι.
Γεια σας. Συγγνώμη που άργησα τόσο.
Δεσποινίς Αμερικανίδα, ο χρόνος μάς πιέζει.
Εγώ θα σου ισιώσω αυτό.
Πολύ νόστιμο το μαλλάκι σου.
Και το δέρμα σου...
Μην τη φας.
Μου έρχεται να το γλείψω. Όχι, δεν θα το κάνω!
To λουκ του ανανά. Σε ελάχιστες πάει τόσο.
Ευχαριστώ.
Τεκίλα;
Ο πρώτος κανόνας ενός βρετανικού γάμου.
-Πρέπει να γίνεις ντίρλα. -Ναι!
Παρά όλα τα απρόοπτα,
ο δεύτερος γάμος του Άντριου Σάλιβαν καθυστέρησε μόλις δέκα λεπτά.
Διήρκεσε 52 λεπτά και 18 δευτερόλεπτα.
Υπήρχαν 760 λουλούδια,
5 παράνυμφοι
και 48 καπέλα.
Όλοι είδαν πως η Σάρλοτ Ένγκελμπι φαινόταν τρισευτυχισμένη
και πως ο Άντριου Σάλιβαν ήταν πολύ ερωτευμένος.
Ο ιερέας μίλησε υπερβολικά πολύ,
ειπώθηκαν επτά αστεία, τέσσερις συγκινητικές ιστορίες
και η λέξη "αγάπη" ακούστηκε 12 φορές.
Το 31% δάκρυσε από τη συγκίνηση,
ανταλλάχτηκαν δύο βέρες
και μία παράνυμφος σκεφτόταν ασταμάτητα
το αγόρι που ήταν στο αεροπλάνο.
...για όλη σας τη ζωή;
Ναι.
Συγγνώμη. Δέχομαι, εννοώ.
Τότε, σας ανακηρύσσω ανδρόγυνο.
Ο μέσος γάμος έχει 75 λεπτά διάλειμμα μεταξύ της τελετής και της δεξίωσης.
Ο σημερινός γάμος, όμως, έχει ένα κενό 240 λεπτών,
που σημαίνει ότι για τις επόμενες τέσσερις ώρες
η Χάντλεϊ έπρεπε να βρει τι να πει στον μπαμπά της.
Χάντλεϊ;
-Γεια. -Γεια.
Θεέ μου, πόσο χαίρομαι που σε βλέπω.
Είσαι κούκλα.
Φαίνεσαι διαφορετική.
-Μεγάλωσες. -Ναι.
Του κόσμου τα παράξενα.
Λοιπόν, συγχαρητήρια.
-Μεγάλη μέρα. -Ευχαριστώ.
Σημαίνει πολλά και χαιρόμαστε πολύ που είσαι εδώ.
Προσπάθησα πολύ για να το χάσω, ξέρεις.
Ναι.
Αστείο ήταν.
Ναι. Πετυχημένο αστείο.
Άκου, θέλω να σου ζητήσω κάτι
που ένιωθα ότι δεν ήταν σωστό να πω με μηνύματα και τηλέφωνα.
-Κινητά. -Ναι.
Η Σάρλοτ κι εγώ αναρωτιόμασταν
αν θα ήθελες να χορέψεις μαζί μου στη δεξίωση.
Της είπα ότι θα το έβρισκες χαζό.
Εντάξει.
Αλήθεια;
Ναι. Εντάξει.
-Αυτό ήθελες μόνο; -Ναι.
-Τέλεια. -Τέλεια.
Χάντλεϊ.
Πόσο χαίρομαι που σε γνωρίζω επιτέλους.
Ο μπαμπάς σου τρελάθηκε όταν νόμισε ότι δεν θα προλάβεις.
-Ήθελε να το ακυρώσει. -Αλήθεια;
Είναι δυνατόν να το έκανα χωρίς να είσαι εδώ;
H κόρη μου είσαι.
Ο φωτογράφος είπε ότι πρέπει να είσαι έτοιμη σε πέντε λεπτά.
Παράτα μας, πες του. Είμαι με την επίτιμη καλεσμένη.
Όχι, μην τολμήσεις.
Ώρα για φωτογραφίες. Μία φορά παντρεύεσαι.
Βασικά, στατιστικά όχι.
-Σαρ, κάποιοι θέλουν να σε χαιρετήσουν. -Εντάξει.
Τομ, Κάρεν, ήρθατε;
Στις ομορφιές σας είστε!
Θα επιστρέψουμε για τη δεξίωση.
Θα περάσουμε πρώτα από ένα μνημόσυνο στο Πέκαμ Χάους.
Θεέ μου, λυπάμαι πολύ.
-Για ποιον; -Μια φίλη του Τομ από το θέατρο.
Είναι πολύ τραγική ιστορία.
Παντρεμένη με δυο γιους. Νίκησε τον καρκίνο πριν από 12 χρόνια,
αλλά επανήρθε στα καλά καθούμενα.
Ο ένας γιος της ήρθε από τις ΗΠΑ όπου σπουδάζει.
Θεέ μου.
Φαντάζεσαι να ταξιδεύεις ολομόναχος για το μνημόσυνο της μαμάς σου;
Πάω για έναν γάμο.
Κι εσύ το ίδιο, σωστά;
Βασικά, αυτές είναι οι πιτζάμες μου.
Μου αρέσει να χαλαρώνω με κολλαριστά κοστούμια.
Υπήρχε μόνο 0,2% πιθανότητα
οι οικογένειές τους να έχουν κοινούς φίλους.
Χάντλεϊ, γλυκιά μου, θα βγάλουμε φωτογραφίες τώρα.
Σε 13 λεπτά ένα λονδρέζικο λεωφορείο θα φύγει από το Σόρντιτς προς το Πέκαμ,
που σημαίνει ότι η Χάντλεϊ Σάλιβαν
έχει μόνο δύο λεπτά για να αποφασίσει αν θα το πάρει.
Αν δεν το πάρει, έχει λιγότερες από 6% πιθανότητες
να ξαναδεί τον Όλιβερ Τζόουνς.
Ναι...
Βλέπετε, η μοίρα γίνεται η μοίρα μας
μόνο αν αποφασίσουμε ότι το θέλουμε.
-Χάντλεϊ, τι κάνεις; -Συγγνώμη...
-Πρέπει να φύγω. -Τι;
Ναι, απλώς πρέπει να πάω να κάνω κάτι,
αλλά θα επιστρέψω.
Τώρα; Στο Λονδίνο;
Ναι.
Πότε αρχίζει η δεξίωση και τα...
Σε τέσσερις ώρες.
Τέλεια. Σας υπόσχομαι ότι θα έρθω.
Τι; Πού πας;
Μην ανησυχείς. Όλα καλά.
ΞΕΝΟΔΟΧΕΙΟ ΣΠΙΤΑΛΦΙΛΝΤΣ
Η Χάντλεϊ δεν ήξερε αν ήταν η σωστή απόφαση,
αλλά κάτι μέσα της φώναζε ότι έπρεπε να είναι εκεί.
Αυτό πάει στο Πέκαμ;
Αν πληρώσεις σήμερα.
Πώς πληρώνω;
Αγγίζοντας με το μύδι σου.
Αγγίζοντας με το...
-Χρησιμοποίησε πιστωτική. -Σωστά, προφανώς. Λογικό.
-Μπες. -Ωραία. Συγγνώμη.
Αχ, αυτή η νεολαία.
Μια στιγμή.
Ξέρετε ότι αυτή δεν ήταν όλη η ιστορία, έτσι;
Όλι!
Γιο! Αδερφέ μου, αυτό είναι το κομμάτι του καλωσορίσματός σου!
Συγγνώμη. Λούθερ!
Ντιτζέι Τζόουνσι. Είμαι στο Insta.
-Έκπληξη! -Θα μας συλλάβουν.
Εγκληματώ παίζοντας τα σούπερ μπιτάκια μου;
Ντιτζέι Τζόουνσι στο Insta.
Εντάξει. Μάλλον καλύτερα να πηγαίνουμε.
Προτού πείτε οτιδήποτε, δεν έπαιζα για λεφτά,
υποδεχόμουν τον αδερφό μου από τις ΗΠΑ.
-Να το κάνεις αλλού. -Μάλιστα, κύριε.
-Φεύγαμε τώρα, έτσι δεν είναι, Όλι; -Βασικά, περίμενα κάποια.
Βασικά, δεν με ενδιαφέρει.
Εντάξει. Πάμε.
-Τι ήταν αυτό; -Χαίρομαι που σε βλέπω.
Πόσο χαίρομαι που σε βλέπω.
Πώς ήταν η πτήση, κατσούφη;
Μια χαρά, βασικά.
Με εκπλήξεις.
-Θα βγάλεις επικήδειο λόγο με μπιτάκια; -Έλεος, εσύ τι θα κάνεις; Μαθηματικά;
Εγώ θα μιλήσω σαν φυσιολογικός άνθρωπος.
Θα σκυλοβαρεθούμε.
Έχοντας φτάσει επιτέλους στο Πέκαμ, ο Όλιβερ ετοιμάστηκε για την εκδήλωση.
Εξυπακούεται πως αυτό
συμπεριλάμβανε μια σαιξπηρική στολή.
Πώς πάει εκεί μέσα, Ρωμαίε;
Δεν είμαι ο Ρωμαίος. Ο Μακμπέθ είμαι.
Πω πω,
σένιος έγινες.
Εντάξει, Μπαγκς Μπάνι. Πάμε;
-Ο Πάτος είμαι. -Ο Πάτος;
-Λογικό. -Χαρακτήρας είναι.
Ο πάτος του βαρελιού είσαι.
Παρά το γεγονός ότι είχε έναν Πακ, δύο Άμλετ και πέντε Ιουλιέτες,
δεν ήταν ένα τυπικό σαιξπηρικό πάρτι.
Στην πραγματικότητα, δεν ήταν καν πάρτι.
Ψιτ.
Γεια σου, μπαμπά.
Χαίρομαι που σε βλέπω.
-Κι εγώ. -Πώς ήταν η πτήση σου;
Με εκπλήξεις.
-Δεν λέει γιατί. -Όλα καλά;
-Πού είναι η μαμά; -Εδώ.
Γεια σου, μαμά.
Όλιβερ.
Καλή σας μέρα, όμορφοί μας φίλοι. Ευχαριστούμε που ήρθατε
σε αυτό που μπορεί να περιγραφεί μόνο ως
το εν ζωή μνημόσυνο της Τες Τζόουνς.
Ή όπως το λέει ο Λούθερ, το αποχαιρετιστήριο πάρτι της.
Είναι λίγο ζαβός, αλλά τον αγαπάμε.
Ναι, σας ευχαριστούμε που τη βοηθάτε να ζήσει το όνειρό της
με όλους τους φίλους της και λίγους εχθρούς
που θα παίξουν για αυτήν.
Αντί για επικήδειους λόγους μπορείτε να παίξετε μουσική,
μοντέρνο χοροθέατρο...
Ευχαριστούμε πολύ, Γκλόρια.
Και ιαμβικό πεντάμετρο από τον παριστάμενο.
Χωρίς άλλη καθυστέρηση,
το αστέρι της βραδιάς που είναι στο κέντρο της προσοχής
θα σας πει μερικά λόγια.
Να τη, λοιπόν.
Ο έρωτας της ζωής μου.
Η θερινή μου ηλιαχτίδα.
Η Τες.
Σας ευχαριστώ όλους...
που είστε εδώ σήμερα.
Λοιπόν, ας σας πω τι έγινε.
Ο Βαλ κι εγώ σχεδιάζαμε την κηδεία μου
και αυτό εξελίχθηκε σε κάτι το τόσο φανταστικό
που συνειδητοποίησα πως ήθελα να ζω για να το δω.
Και έχεις δίκιο.
Απεχθάνομαι να λένε για μένα ωραία πράγματα πίσω από την πλάτη μου.
Πιστεύω ότι έτσι χαραμίζονται τραγικά.
Δεν μπορείς να ξέρεις ποια πραγματικά είναι η ιστορία σου,
δίχως να ξέρεις πώς τελειώνει.
Και...
πλέον ξέρω ότι η ιστορία μου
είναι μια ιστορία αγάπης.
Νιώθω ότι η ζωή μου ξεκίνησε τη μέρα που γνώρισα τον Βαλ
στο μάθημα του Σαίξπηρ.
Στο πανεπιστήμιο. Έπαιζε τον Ριχάρδο Γ'.
-Υπέροχα. -Χάλια.
Αλλά όπως λέει ο Βάρδος
"Ποιος ερωτεύτηκε, δίχως να ερωτευτεί κεραυνοβόλα;"
Τι να κάνω; Έχω εκκεντρικά γούστα.
Κι από τότε ζούμε μια πανέμορφη ιστορία
μαζί με τους λατρεμένους, κούκλους,
τολμηρούς γιους μας.
Και σας ευγνωμονώ πραγματικά όλους που πήρατε μέρος στην ιστορία μας.
Ήταν θαυμάσια.
Ας είμαστε εύθυμοι, λοιπόν.
Ας φάμε όσο περισσότερο μπορούμε
κι ας μεθύσουμε πολύ.
Και ο μόνος κανόνας σήμερα είναι...
μην ξεχάσετε να πείτε αντίο.
Εντάξει. Κι αυτό ήταν!
Τέλος.
Αυτό ήταν!
Ευχαριστούμε.
Θα είμαστε εδώ για μία βραδιά μόνο.
Κατέβασε την παλιά καραβάνα από τη σκηνή.
Τώρα είμαι στην ευχάριστη θέση να ερμηνεύσω τη σαιξπηρική μου ανθολογία...
Το εν ζωή μνημόσυνο της Τέσα Τζόουνς διήρκησε μία ώρα και 32 λεπτά.
Είχε 26 επικήδειους λόγους, μεταξύ των οποίων εννέα μονολόγους...
...τιμιότητα ή να...
Γαμώτο, πάνω που φόρτσαρα.
Το ξέχασα τελείως.
Έφτυσα αίμα για να το μάθω.
...πέντε ποιήματα...
Με αγαπάει!
...οκτώ τραγούδια,
τρία χορευτικά,
ένα ραπ με αυτοσχεδιασμό
κι ένα αλλόκοτο πρόγραμμα ντιτζέι.
Θα λέω "ντιτζέι", θα λέτε "Τζόουνσι"!
Ντιτζέι!
-Τι; Ποιος; -Τι;
Μπορείτε και καλύτερα.
-Ντιτζέι! -Τζόουνσι!
-Όνζουι!
-Ντιτζέι! -Τζόουνσι!
Το 87% δάκρυσε από τη συγκίνηση.
Η λέξη "αγάπη" ακούστηκε 39 φορές.
Κι ένας γιος ευχόταν να κρατούσε ακόμη το χέρι του κοριτσιού στο αεροπλάνο.
Ενώ ο Όλιβερ Τζόουνς έκανε ένα διάλειμμα από το μνημόσυνο,
η Χάντλεϊ Σάλιβαν κατευθυνόταν εκεί με μέση ταχύτητα 19 χλμ. την ώρα.
ΠΕΤΑΞΤΕ ΣΤΑ ΣΥΝΝΕΦΑ ΜΕ ΤΗΝ ΤΡΑΠΕΖΑ ESM
Πέκαμ Χάους.
ΣΤΑΣΗ
Με συγχωρείτε.
-Ναι; -Γεια.
Θα με βοηθήσετε; Δεν έχω μπαταρία.
Ψάχνω το Πέκαμ Χάους.
Ναι, βέβαια.
Λοιπόν, δεξιά στον Κουίνς Ρόουντ, αριστερά στο Κινγκς Γκρόουβ.
Στα αριστερά σου μετά την πύλη.
Τέλεια. Ευχαριστώ.
-Δεν ξέρετε πόσο το είχα ανάγκη. -Ελπίζω να τον βρεις.
Μια στιγμή.
Εδώ είσαι.
Τι έπαθες;
Καλά είμαι, μαμά.
-Μίλα μου. -Πήγαινε να κάτσεις μέσα.
Άντε, χάνεις το πάρτι σου.
Όλιβερ...
Μίλα μου.
Απλώς...
δεν καταλαβαίνω γιατί δεν κάνεις τη θεραπεία.
Διάβασα τα δεδομένα.
Και ξέρω πως
αν αρχίσεις χημειοθεραπεία και αντιφλεγμονώδη διατροφή
μπορείς να ζήσεις άλλους έξι έως και 18 μήνες, μαμά.
Γιατί;
Ρωτάω σοβαρά.
Για να είμαι άρρωστη
συνέχεια;
Θα είσαι εδώ, όμως.
Το ξέρω. Συγγνώμη.
Αλλά είτε σε 3 μήνες, 6 μήνες ή 12 μήνες, δεν πρόκειται να αλλάξει κάτι.
Ούτως ή άλλως, θα πεθάνω.
Θέλω να παραμείνω ο εαυτός μου.
Θέλω να ζήσω λίγο ακόμη πριν το τέλος.
-Σε παρακαλώ. -Ναι.
Έλα δω.
Σ' αγαπώ πάρα πολύ.
Εντάξει.
Έλα να ζήσεις μαζί μου. Αφού το θες.
-Έλα, πάμε να γίνουμε ένα αξέχαστο θέαμα. -Μαμά, απλώς θέλω να...
Δώσε μου λίγα λεπτά μόνο.
Εντάξει.
-Σ' αγαπώ. -Κι εγώ σ' αγαπώ.
ΑΙΘΟΥΣΑ ΤΕΛΕΤΩΝ
Με συγχωρείτε.
Εδώ είναι το μνημόσυνο;
Για την Τέσα; Ναι.
Ξέρετε αν είναι ένας Όλιβερ εδώ;
Έχω ώρα να τον δω. Ίσως ξέρει ο Λούθερ.
Εντάξει. Ευχαριστώ.
Λούθερ;
-Ναι; -Ο αδερφός του Όλιβερ είσαι, έτσι;
Είσαι Αμερικανίδα.
Ναι.
Είναι εδώ ο Όλιβερ; Είμαι φίλη του.
Ναι.
-Εξαιρετικά δόντια. -Ευχαριστώ.
Ωραίο βανάκι.
Ναι, Sprinter είναι.
Το βλέπω.
Πάμε να βρούμε τον Όλι. Από δω.
-Μαμά, μπαμπά; -Να τος.
-Έχετε δει τον Όλι; -Όχι από τότε που έφυγε. Γιατί;
Κάποια τον ψάχνει.
Σας παρουσιάζω μια φίλη του Όλιβερ.
-Φίλη του! -Φίλη του!
Ναι, γεια σας.
Χάντλεϊ. Χαίρω πολύ.
Βαλ.
Τέσα.
Χάντλεϊ.
Είσαι καλά, γλυκιά μου;
Μοιάζεις σαν να 'δες φάντασμα.
Συγγνώμη. Απλώς...
Μου είπαν...
Νόμιζα ότι ήταν μνημόσυνο. Οπότε...
Νόμιζες ότι ήμουν νεκρή.
Χαίρομαι πολύ που δεν είστε.
Κι εγώ το ίδιο.
Έφερα...
Ίσως είναι λίγο περίεργο τώρα, αλλά έχω αυτά εδώ.
-Ας σας τα δώσω. -Τώρα είναι λιγότερο περίεργο.
-Σ' ευχαριστώ πολύ. -Παρακαλώ.
Και μην ανησυχείς για το μπέρδεμα.
Είναι αρκετά ασυνήθιστο το μνημόσυνο προτού πεθάνει κάποιος.
Είναι πανέξυπνη ιδέα, πάντως.
Γιατί τι νόημα έχει
να πουν όλοι αυτοί ωραία πράγματα για σας, αν δεν τα ακούσετε ποτέ;
Ακριβώς αυτό σκέφτηκα.
Ας χορέψουμε λίγο.
Έλα, πήγαινε, μαμά.
-Άντε, έλα. -Σήκωσέ με.
-Έτσι μπράβο. -Χάρηκα που σε γνώρισα.
-Χάρηκα. -Κι εγώ.
Σταμάτα.
Γεια.
Τι;
Το φόρεμά σου.
Είναι απαίσιο.
-Μ' αρέσει. -Ψέματα λες.
-Αλήθεια. Όμορφο είναι. -Ψέματα λες.
Για μελανιά.
Πώς ήταν, λοιπόν;
-Ο γάμος; -Ναι.
Δεν έχει σημασία.
Έλα.
Ήταν...
εκνευριστικά ευχάριστος,
η Σάρλοτ αξιαγάπητη και ο μπαμπάς μου τρισευτυχισμένος.
Θεέ μου! Χάλια μαύρα, δηλαδή.
Ήταν σκέτη φρίκη.
Νιώθω πολύ σκατά που σε όλη την πτήση παραπονιόμουν για τον μπαμπά μου.
Γιατί;
Επειδή αυτός δεν θα πεθάνει.
Γιατί δεν μου το είπες;
Είναι λιγάκι περίπλοκο. Δεν συμφωνείς;
"Χαίρω πολύ."
"Η μαμά μου πεθαίνει από καρκίνο του πνεύμονα
και πηγαίνω Λονδίνο για το μνημόσυνο, αλλά η έκπληξη είναι
πως δεν έχει πεθάνει ακόμη.
Απλώς οργάνωσε ένα αποχαιρετιστήριο σαιξπηρικό πάρτι,
κάτι απόλυτα φυσιολογικό, αντί να κάνει θεραπεία".
Εσύ είσαι καλά;
Ναι, καλά είμαι.
Αλήθεια.
Μόνο το 9% όσων πάσχουν από καρκίνο του πνεύμονα ζει για 10 έτη.
Γιατί το κάνεις πάντα αυτό;
Ποιο;
Τα εξηγείς όλα με αριθμούς και απλώς τα προσπερνάς,
αντί να
μιλήσεις ειλικρινά.
Όπως...
Δεν ξέρω, οτιδήποτε.
Το πώς
πραγματικά νιώθεις.
Συγγνώμη...
Θέλω, απλώς νιώθω ότι δεν είναι...
-Είπες να 'μαι ειλικρινής. -Το ξέρω.
Ήταν ό,τι πιο ειλικρινές έχω κάνει σήμερα.
Συγγνώμη.
Πιστεύω ότι περνάς πολλά αυτήν την περίοδο
και κάνεις ότι δεν σε ενοχλούν.
Και σαν τι θες να πω;
Να σου πω ότι είμαι καταρρακωμένος;
Ότι μου λείπει ήδη;
Ότι είναι η χειρότερη μέρα της ζωής μου εκτός από αυτήν που πλησιάζει;
Δεν ξέρω. Ήθελα να σου συμπαρασταθώ.
Να βγάλω τα εσώψυχά μου σε μια που γνώρισα στο αεροπλάνο;
Ψιτ, Όλι.
Φεύγουν.
Αν θες να βγάλεις λόγο, έλα.
Ναι. Εντάξει.
Πήγαινε.
Έκανα βλακεία που ήρθα.
Δεν το εννοούσα.
Όχι, δεν πειράζει.
Πρέπει να γυρίσω κι εγώ.
Πες στην οικογένειά σου ότι χάρηκα που τους γνώρισα.
Έλα, Όλι.
-Συγγνώμη. -Δεν πειράζει.
-Όλα καλά, Ρωμαίε; -Ναι.
Περίπου το 17,6% των ανθρώπων
εγκαταλείπουν τον έρωτα της ζωής τους.
Ο Όλιβερ ήταν έτοιμος να γίνει ένας από αυτούς.
Με συγχωρείς, νομίζω ότι ξέχασες την τσάντα σου.
Όχι, δεν είναι...
Ευχαριστώ.
Λοιπόν.
Δεν πρόλαβα να μιλήσω την ώρα των επικήδειων.
Θα το κάνω τώρα.
Τριάντα επτά.
Τόσα έργα έγραψε ο Σαίξπηρ στη ζωή του.
Τόσα διάβασε ή έπαιξε και η μαμά μου
για μένα και τον αδερφό μου.
Μας πήγε στο σχολείο χίλιες εννιακόσιες φορές,
μέχρι να αρχίσω να οδηγώ.
Δύο φορές
μου έφτιαξε τυλιχτές μπουκίτσες με μαρμελάδα φράουλας
όταν με πλήγωσε ένα κορίτσι.
Το θέμα είναι...
Έκανα...
Προσπάθησα να μετρήσω τη ζωή της μαμάς μου με αριθμούς.
Αυτό ξέρω να κάνω.
Εσύ το ξέρεις, μαμά.
Με όλα αυτό κάνω.
Με βοηθάει...
να ερμηνεύσω τον κόσμο, νομίζω.
Αλλά το θέμα είναι...
ότι η Τέσα Τζόουνς δεν είναι ένας αριθμός.
Δεν είναι τα θεατρικά έργα στα οποία έπαιξε,
τα φαγητά που μαγείρεψε ή οι συμβουλές που έδωσε.
Είναι η μαμά μου.
Θα μου λείψεις πάρα πολύ.
Με συγχωρείτε. Από εκεί είναι ο σταθμός;
Δεν ξέρω. Συγγνώμη.
Γαμώτο.
Το σακίδιό μου.
Θα σας ενδιέφερε μια ανταλλαγούλα;
Με συγχωρείτε, συγγνώμη.
Το Σπίταλφιλντς είναι κοντά;
Μισό λεπτό, κοπελιά. Εξυπηρετώ πελάτη.
-Συγγνώμη. -Με συγχωρείτε.
Μπορώ να δανειστώ για ένα λεπτό το κινητό σας;
Ευχαριστώ. Ένα λεπτό θα κάνω.
-Εμπρός; -Μπαμπά;
Χάντλεϊ, είσαι καλά; Μόλις φτάσαμε στη δεξίωση.
-Δεν απαντούσες στο κινητό. -Δεν έχω μπαταρία.
Συγγνώμη, είμαι...
Τι έπαθες;
Έχω χαθεί.
Σε ποια οδό; Πού είσαι;
Οδός Έζρα, Ε2.
Εντάξει, μείνε εκεί. Έρχομαι να σε πάρω.
Εντάξει. Ευχαριστώ.
Χάντλεϊ!
Συγγνώμη που χάλασα τη μεγάλη μέρα.
Απλώς ανησύχησα.
Τι έγινε;
Υπόσχεσαι να μην τσατιστείς;
Όχι, αλλά θέλω να μου πεις τι έγινε.
Βασικά,
πήγα να βρω έναν τύπο που γνώρισα στο αεροπλάνο.
Έναν τύπο.
-Πόσων χρονών είναι; -Μπαμπά.
Συγγνώμη.
Τον λένε Όλιβερ.
Είναι σπασικλάκι των μαθηματικών
και είναι
καλό παιδί,
και γεμάτος εκπλήξεις...
Νόμιζα ότι ερχόταν κι αυτός για γάμο,
αλλά ήρθε για το μνημόσυνο τη μαμάς του,
που ζει ακόμη, αλλά είναι πολύ άρρωστη.
Και...
Δεν ξέρω. Ένιωσα ότι ήθελα να του συμπαρασταθώ.
Ξέρω ότι ακούγεται πολύ χαζό.
Γιατί το λες αυτό;
Γιατί τον ξέρω περίπου οχτώ ώρες, απλώς έκατσε δίπλα μου στο αεροπλάνο
και την έκανα από τον γάμο σου για να πάω να τον βρω.
Ήταν τρελό και δεν είχε λογική.
Δεν χρειάζεται να έχει.
Νομίζω έκανες κάτι θαρραλέο.
Γιατί δεν το πάλεψες με τη μαμά;
Γιατί δεν πάλεψες για μας;
Αχ, Χάντλεϊ.
Γιατί; Γιατί δεν το έκανες;
Δεν ξέρω αν μπορώ να σου δώσω μια καλή απάντηση.
Είναι δύσκολο.
Απλώς σε κάποιο σημείο...
σταματήσαμε να προσπαθούμε κι οι δυο.
Όταν ήρθα εδώ,
το καταλάβαμε.
Η αγάπη θέλει δουλειά.
Γι' αυτό διάλεξες τη Σάρλοτ; Επειδή είναι εύκολο;
Όχι.
Πήρα το μάθημά μου.
Δεν θέλω να χάσω κι εσένα.
Μου άρεσε η παλιά μας ζωή.
Δεν ήθελα να αλλάξει.
Συγγνώμη.
Δεν ήθελα να σε πληγώσω.
Το ξέρω.
Δεν πειράζει.
Αλήθεια. Όλα καλά.
Χαίρομαι που 'σαι ευτυχισμένος.
Αλήθεια;
Ναι, το ξέρω. Ούτε εγώ το περίμενα.
Αλλά ναι, χαίρομαι.
Σ' ευχαριστώ.
Παρακαλώ.
Πόσο χαίρομαι που μιλάμε.
Μου έλειψες.
Να πάμε τώρα σε αυτό το πάρτι επιτέλους;
Ωραία σπορτέξ.
"Αθλητικά" τα λέμε.
Η Σάρλοτ.
Ξέρω, μα αν της δώσεις μια ευκαιρία...
Όχι, ήρθε η Σάρλοτ.
Γεια σου, γλυκιά μου!
Γεια σου, μωρό μου.
Πεινάω πολύ. Δεν έχω φάει όλη μέρα.
Όλο τον μήνα, για να 'μαι ειλικρινής.
-Θες λίγο; -Όχι. Ευχαριστώ.
Όλα καλά;
Ναι. Απλώς μιλούσαμε.
Συγγνώμη που εξαφανίστηκα έτσι.
Δεν πειράζει. Σε πίεσα πολύ με όλα αυτά.
Με τις παρανύφους, με τον χορό... Κι εγώ θα εξαφανιζόμουν.
Δεν έφταιγε αυτό.
Ξέρω πόσο σημαντική είσαι για τον μπαμπά σου.
Και θέλω πολύ να με συμπαθήσεις.
Συγγνώμη, σε αγχώνω πάλι.
Δεν πειράζει.
Δεν θες λίγο σάντουιτς;
-Δεν μπορώ τη μαγιονέζα. -Δεν την μπορεί.
Ναι.
Ξέρεις κάτι; Τη συμπάθησα πολύ.
Δεν ήταν εύκολο να έρθει εδώ.
-Και σε γουστάρει κιόλας! -Μαμά, σκάσε.
-Θα συζητήσουμε για αυτήν; -Όχι, δεν πρόκειται.
Οι σχέσεις εξ αποστάσεως έχουν 56% πιθανότητα επιτυχίας.
Δεν θα το κάνω.
Να, Χάντλεϊ Έλα Σάλιβαν. Γεννημένη στις 16 Ιανουαρίου.
-Έλα, φέρ' το εδώ. -Πολύ ωραία.
Πρέπει να την επιστρέψεις.
-Πώς; Δεν ξέρω πού είναι. -Γι' αυτό υπάρχει το ίντερνετ.
Δεν σε πιστεύω. Σταμάτα!
Δεν είναι...
Μη μαλώνετε.
Πεθαίνω. Μη μαλώνετε.
Σταματήστε. Άσ' τον!
Γλυκάκια.
Πολύ καλό βιβλίο.
Αυτό εδώ τι είναι;
Στην εκκλησία Άγιος Λουκάς!
Ακολουθεί δεξίωση στο Ναυτικό Κολέγιο στις 6 μ.μ.
Ορίστε. Τέλεια.
Τι; Να πάω απρόσκλητος σε γάμο;
Άντε, πήγαινε.
Ποιος νοιάζεται για τις πιθανότητες;
Έλα, μαμά.
-Πάμε σπίτι. -Ναι. Καλή ιδέα.
Εντάξει. Σήκω.
Θα φέρω το οξυγόνο εγώ.
-Εντάξει. -Κανόνισε να πας.
Ξέρεις,
αν γνώριζα τις πιθανότητες που είχε να πεθάνει από καρκίνο η μητέρα σου
όταν την ερωτεύτηκα,
ξέρεις τι θα έκανα διαφορετικά;
Απολύτως τίποτα.
Άτιμοι γάμοι.
Συγγνώμη.
Γεια.
Απλώς πάντα αργώ.
Αν σε παρηγορεί καθόλου, εγώ όλη μέρα αργώ σήμερα.
Θα έχει ζουμί η υπόθεση.
Ναι, πες το κι έτσι.
Είχε καλό τέλος;
Δεν ξέρω.
Σίγουρα κάποια πράγματα θα ήθελα να είχαν εξελιχθεί διαφορετικά.
Αλλά από την άλλη...
Ναι.
Νομίζω πως είχε.
Ίσως δεν ήταν γραφτό.
-Γεια. -Γεια.
Σειρά σου.
Σε ευχαριστώ που δέχτηκες.
Δεν εννοώ μόνο τον χορό, αλλά για όλα.
Είμαι ευγνώμων που ήρθες.
Κι εγώ. Αλήθεια.
Αν θέλεις, μείνε και για τα Χριστούγεννα.
Δεν θέλω να σε πιέσω. Δεν θα 'ναι όπως ήμασταν με τη μαμά,
αλλά μπορεί να είναι ωραία.
"Καλύτερα να 'χες κάτι καλό που έχασες ή να μην το είχες ποτέ;"
Ο Κοινός μας Φίλος! Το διάβασες!
Όχι ακόμα, αλλά θα το διαβάσω.
Μάλλον έπιασα το νόημα.
Τότε, έχω μόνο μία τελευταία ερώτηση.
Ωχ, όχι.
Έτοιμη να το κουνήσουμε;
Είμαι;
Δώσ' του.
Εντάξει.
Να σας πω.
Με πετάτε στο Γκρίνουιτς;
-Πάμε, οδηγέ. -Μπες μέσα.
Επιβιβαστείτε!
Δεν πάει πιο γρήγορα αυτό;
Η 21η Δεκεμβρίου είναι η καλύτερη μέρα για τους ερωτευμένους στο Λονδίνο.
Με 2.380.000 χριστουγεννιάτικα φωτάκια να φωταγωγούν την πόλη
κι εκατοντάδες κούπες αχνιστής σοκολάτας που κρατούν παγωμένα χέρια,
είναι η τέταρτη δημοφιλέστερη μέρα για μια πρόταση γάμου.
Τετρακόσια είκοσι δύο ζευγάρια θα παντρευτούν,
τριάντα εννιά θα γιορτάσουν την τεσσαρακοστή πέμπτη επέτειό τους
και χιλιάδες βλέμματα αγνώστων θα διασταυρωθούν για πρώτη φορά.
Αλλά μεταξύ όλων των ζευγαριών που ερωτεύονται αυτήν την υπέροχη μέρα,
μόνο μία ιστορία μας ενδιαφέρει πραγματικά.
-Καλά λες! Αυτό έγινε. -Όχι. Δεν έγινε αυτό.
-Έβαλες τη γάτα στο ψυγείο. -Ποια γάτα;
Επειδή πίστευες ότι ζεσταινόταν.
Τι ωραία οικογενειακή εκδρομή.
Χρόνια είχαμε να το κάνουμε.
-Τέλεια ιστορία. -Λάθος διαδρομή, δεν είναι...
Κοίτα, ότι θα φτάσουμε, θα φτάσουμε.
Αφού έχουμε το πιο γρήγορο βανάκι του Λονδίνου.
Όχι ευθεία, έχει κίνηση!
-Με έστειλε και οδηγούσα... -Με αγχώνετε. Μη μιλάτε, οδηγώ.
Μαμά...
Αριστερά έπρεπε να στρίψεις πριν!
Σε λάθος δρόμο είμαστε!
-Με το GPS πάω. -Στην άλλη πλευρά του πάρκου είναι.
-Λάθος πας, Λούθερ. -Δεν μπορώ να πλησιάσω άλλο.
Ορίστε. Εκεί είναι.
-Θεέ μου. -Και τι θες να κάνω;
Να οδηγήσω στο γρασίδι;
-Ακούστε τι σας λέω. -Σταμάτα εδώ.
-Τι; -Σταμάτα εδώ.
-Λουθ! -Τι;
-Σταμάτα. -Σταμάτα!
Τι;
Πλάκα είχε.
Σ' ευχαριστώ. Τέλειο το βανάκι.
Όρμα της, Μακμπέθ.
Χάντλεϊ!
Πες κάτι.
Πες εσύ.
Εντάξει...
Τις εκπλήξεις.
Αυτό φοβάμαι.
Αυτό και το σκοτάδι.
Και τα μικρόβια.
Μάλιστα.
Γιατί μου τα λες αυτά;
Με ρώτησες τι φοβόμουν όταν γνωριστήκαμε.
Αυτά φοβάμαι.
Φοβάμαι το ενδεχόμενο του να με αιφνιδιάσουν πράγματα όπως
ο καρκίνος
ή ό,τι μου ραγίζει την καρδιά.
Ωραία θα ήταν να πεις κι εσύ κάτι τώρα.
Αυτή η έκπληξη σου άρεσε;
Ναι, μάλλον δεν θα με χαλούσαν αυτές.
Και από μια που γνώρισες στο αεροπλάνο;
Ειδικά από μια που γνώρισα στο αεροπλάνο.
Πρέπει να γυρίσεις;
Έχω λίγο χρόνο.
Σκοπεύω να χάσω την πτήση μου αύριο,
οπότε...
Αλήθεια;
Ήξερες ότι μία στις πενήντα σχέσεις αρχίζει σε ένα αεροδρόμιο;
-Σοβαρά; -Ναι.
Κι η αλήθεια είναι ότι περίπου το 8% των ζευγαριών
γνωρίζονται λόγω χαμένης πτήσης.
Τι ερευνάς; Πες την αλήθεια.
-Την αλήθεια; -Ναι, την αλήθεια.
Εντάξει.
Την απίθανη πιθανότητα του έρωτα με την πρώτη ματιά.
Η Χάντλεϊ Σάλιβαν και ο Όλιβερ Τζόουνς θα φιληθούν 12.872 φορές στη ζωή τους.
Θα ζήσουν παντρεμένοι επί 58 χρόνια,
θα καβγαδίσουν 1462 φορές
και θα κάνουν έρωτα 5787 φορές.
Η Χάντλεϊ θα κρατά το χέρι του Όλιβερ όταν η Τέσα πάρει την τελευταία της ανάσα.
Ο Όλιβερ θα κρατά της Χάντλεϊ όταν αυτή πάρει τη δική της.
Θα κρατούν μαζί το χέρι της κόρης τους τη μέρα που θα γεννηθεί
εντυπωσιασμένοι με τα μικρά της δάχτυλα
και με το πώς όλα αυτά έγιναν δυνατά χάρη σε μια χαμένη πτήση,
μια χαλασμένη ζώνη ασφαλείας
κι επιλέγοντας κάθε μέρα να αγαπούν ο ένας τον άλλον.
Η ΑΡΧΗ...
Υποτιτλισμός: Βασίλης Σκοπελίτης